রামগড় মুক্তিযোদ্ধা সংসদের উপজেলা কমান্ডার মফিজুর রহমান বলেন, উদ্বোধনী অনুষ্ঠানে ভাস্কর্যের সুরক্ষা ও এর চর্তুপাশে সৌন্দর্য্যবর্ধক কাজ করার প্রকল্প গ্রহণের প্রতিশ্রুতি দেয়া হলেও তা আজও কার্যকর করা হয়নি। তিনি জরুরি ভিত্তিতে ভাস্কর্যের অসমাপ্ত কাজ সম্পন্ন ও সুরক্ষিত করাসহ বিবর্ন হয়ে যাওয়া মুর্তিগুলো সুশ্রী করার উদ্যোগ নেয়ার দাবী জানান। রামগড় উপজেলা নির্বাহি অফিসার মো: ইকবাল হোসেন বিজয় ভাস্কর্যের বেহাল অবস্থার কথা স্বীকার করে বলেন, মহান মুক্তিযুদ্ধের এ স্মৃতি স্মারকের পবিত্রতা ও সন্মান রক্ষা সকলেরই দায়িত্ব। উপজেলা প্রশাসনের পক্ষ থেকে এ ব্যাপারে যথাযথ পদক্ষেপ নেয়া হবে।